13.1.2022 г.
BG
Официален вестник на Европейския съюз
L 8/127
(7)
Освен това Обединеното кралство уведоми Комисията за появата на огнища на високопатогенна инфлуенца по птиците при домашни птици.
Огнищата са разположени близо до Middleton-in-Teesdale, County Durham, Durham, Англия, близо до Pocklington, East Yorkshire, East Riding of Yorkshire, Англия, и близо до Alford, East Lindsey, Lincolnshire, Англия, и са били потвърдени на 15 декември 2021 г. чрез лабораторен анализ (RT-PCR).
(8)
Също така Обединеното кралство уведоми Комисията за появата на огнища на високопатогенна инфлуенца по птиците при домашни птици.
Огнищата са разположени близо до Market Bosworth, Hinckley the Bosworth, Leicestershire, Англия, и близо до Wem, North Shropshire, Shropshire, Англия, и са били потвърдени на 16 декември 2021 г. чрез лабораторен анализ (RT-PCR).
(9)
В допълнение Обединеното кралство уведоми Комисията за появата на огнища на високопатогенна инфлуенца по птиците при домашни птици.
Огнищата са разположени близо до Leeming Bar, Hambleton, North Yorkshire, Англия, и близо до Thirsk, Hambleton, North Yorkshire, Англия, и са били потвърдени на 17 декември 2021 г. с лабораторен анализ (RT-PCR).
(10)
Също така Обединеното кралство уведоми Комисията за появата на огнища на високопатогенна инфлуенца по птиците при домашни птици.
Огнищата са разположени близо до Alford, East Lindsey, Lincolnshire, Англия, и близо до Helsby, Cheshire West & Chester, Cheshire, Англия, и са били потвърдени на 19 декември 2021 г. с лабораторен анализ (RT-PCR).
(11)
Освен това Обединеното кралство уведоми Комисията за появата на огнище на високопатогенна инфлуенца по птиците при домашни птици.
Огнището е разположено близо до Helsby, Cheshire West & Chester, Cheshire, Англия, и е било потвърдено на 23 декември 2021 г. с лабораторен анализ (RT-PCR).
(12)
Ветеринарните органи на Обединеното кралство създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(13)
Обединеното кралство представи на Комисията информация във връзка с епидемиологичната обстановка на неговата територия и с предприетите мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Обединеното кралство поради неотдавнашните огнища на високопатогенна инфлуенца по птиците, следва да не бъде вече разрешено.
(14)
Поради това приложения V и XIV към Регламент за изпълнение (ЕС) 2021/404 следва да бъдат съответно изменени.
(15)
Предвид настоящата епидемиологична обстановка в Обединеното кралство по отношение на високопатогенната инфлуенца по птиците, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
(16)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩИЯ РЕГЛАМЕНТ:
Член 1 Приложения V и XIV към Регламент за изпълнение (ЕС) 2021/404 се изменят в съответствие с приложението към настоящия регламент.
Член 2 Настоящият регламент влиза в сила в деня след деня на публикуването му в Официален вестник на Европейския съюз.